BREAKING Guvernul Dăncilă a picat, moțiunea de cenzură a trecut cu 238 de voturi. Încep negocierile pentru un nou guvern

BREAKING Guvernul Dăncilă a picat, moțiunea de cenzură a trecut la vot cu 238 de voturi. Cinci voturi au fost contra moțiunii. În total au votat 243 de parlamentari. Era nevoie de 233 de voturi pentru căderea guvernului. Din acest moment, guvernul Dăncilă e demis și rămâne în funcție cu puteri diminuate (nu are voie să dea ordonanțe simple și OUG-uri) până la instalarea noului guvern.

14.45: Marcel Ciolacu, șeful Camerei Deputaților: Parlamentul adoptă moțiunea, retrage încrederea acordată guvernului. Declar închisă ședința comună

14.52: Birourile permanente ale Camerei Deputaților și Senatorului constată că moțiunea a trecut: au votat 245 din 464 parlamentari, trei voturi anulate, 238 voturi ”pentru”, 4 voturi ”contra”. Potrivit prevederilor Constituției, moțiunea se adoptă.

14.40: Ludovic Orban: Dacă PNL va fi chemat să formeze guvernul, candidatul pentru funcția de premier e persoana mea, Ludovic Orban

14.39: Orban: Noul guvern va avea capacitatea de a desemna un candidat la funcția de comisar profesionit și integru

14.36: Ludovic Orban: Se încheie o perioadă de distrugere fără precedent în istoria României. Mulțumesc președintelui Iohannis pentru susținerea moțiunii, care a contat enorm. Salut toți parlamentarii care au rezistat tentațiilor și au votat moțiunea. Am oprit PSD să facă rău României

14.30: Au fost desigilate urnele de vot, a început numărătoarea

14.27: Tensiune uriașă în Parlament în fața sălii unde sunt numărate chiar acum voturile. Zeci de parlamentari și ziariști așteaptă comunciarea rezultatelor oficiale

14.25: Imagine cu urnele de vot:

14.20: Se numără la început bilele nefolosite

14.18: Se numără voturile după ce au terminat de votat și senatorii. Reamintim că e nevoie de 233 voturi pentru ca moțiunea să treacă și guvernul Dăncilă să pice. Au votat 183 de deputați și 60 de senatori

14.11 – În total, 243 de parlamentari au votat. A început numărarea voturilor.

13.45 – S-a încheiat votul deputaților. 183de deputați au votat. A început votul senatorilor.

12.55 – A început votul la moțiunea de cenzură. Votul este secret exprimat cu bile. Pentru ca moțiunea să fie adoptată, iar Guvernul să cadă sunt necesare voturile favorabile a minimum 233 de parlamentari.

12.34 – Drept la replică Victor Ponta:

În 2016 cu poza mea pe afiș ați candidat, cred că și în 2020 veți fi la fel. Vreau să ajutăm social-dem să se reformeze.

Vă spun un citat din La Fontaine, vă spun eu cine e La Fontaine: Nu există om atât de deștept încât să-l convingă pe un prost că e prost.

12.23 – Discursul de încheiere al premierului Viorica Dăncilă:

INS a reconfirmat creșterea de 4,4% a economiei românești în al doilea trimestru.

Anumite afirmații, anumite obrăznicii, etichete cred că nu au plăcut nimănui și nu trebuie să le acordăm atenție. Arătă modul de a fi a-l fiecăruia, cum îi respectăm pe ceilalți și cât respect vom avea pentru cetățeni.

Dna Turcan, amenințarea cu dosare penale, nu mi-aș permite niciodată să fac acest lucru, pentru că ar înseamna să fiu de acord cu liderul dvs de partid care a făcut doar penal de înaltă trădare pentru un parteneriat strategic.

Vorbiți de rezultatul alegerilor europarlamentare, aș fi înțeles dacă în 2016 dl președinte Iohannis ar fi demisionat pentru că partidul domniei sale a pierdut alegerile parlamentare.

Dl Ponta, e greu să vă răspund. Pot să afirm un lucru cu tărie: nu o să trădez niciodată acest partid, o să am tăria să fiu mai bărbat decât dvs. Nu ați înțeles, poate o parte din colegi i-ați mințit, sunt convinsă că îi veți trăda și pe ei, dar la dvs. măsura obrăzniciei și misoginismului este cunoscută.

Ați vorbit de salariul de europarlamentar, sunteți ultimul care să faceți referire la acesta.

Dl Barna, ați spus că nu se poate face majoritate cu 6 partide. Sunt de acord. Ce vor face românii? Pornim la drum cu votarea unei moțiuni dar nu avem o finalizate.

Stimați colegi, votați alegerile anticipate? Să vă aud! Se strigă Da din sală. Eu nu cred.

Dl Barna, prin acest vot vă subordonați definitiv candidatului Klaus Iohannis.

Ați pierdut dl Ponta, ați pierdut respectul oamenilor. Dincolo de votul pe această moțiune, dvs veți fi mai puțin respectat.

Nu am făcut nicio promisiune și nu-mi permit să cumpăr oameni, pentru că nu toți oamenii sunt de vânzare. Dvs v-ați vândut ieftin.

Întrebați doi foști miniștri ai Transporturilor, Băsescu și Orban, cât au contribuit la infrastructura acestei țări.

Călin, nimic și nimeni nu explică ce ai făcut. Dl Tăriceanu, guvernarea aceasta e și guvernarea dvs. Îmi pare rău că te-ai întors împotriva noastră, dar cred că mai mult te-ai întors împotriva ta.

Sunt convinsă că cetățenii ne-au judecat cu onestitate pe fiecare în parte.

Ați vorbit mult, dar degeaba, tot nu am auzit cum vreți să guvernați această țară și cu cine.

Cred că atunci când pierdeți dvs câștigă țara și câștigă românii. Oamenii responsabili nu pot vota această moțiune și cred că această moțiune nu va trece, pentru binele românilor.

12.15 – Președintele Camerei Deputaților, Marcel Ciolacu:

Există gesturi ale unor oameni care ridică Parlamentul României. Îl felicit pe dl deputat Olaru și să îl felicit pentru gestul dânsului de a fi prezent astăzi.

În ultimii 3 ani, au fost moțiuni de cenzură. Niciodată nu ați avut voturi câte semnături. Noi în schimb întotdeauna am reușit performanța. Noi am reușit singuri să trecem o moțiune de cenzură. A fost cea mai mare greșeală politică.

Numai PSD poate să dărâme pentru a doua oară Guvernul.

Cel mai interesant o să fie că dacă trece moțiunea, primii de la PMP o să zică dacă nu am fi fost noi nu trecea, vrem 4-5 ministere, o să vină și USR cu trei ministere. Cei de la PSD care v-ați gândit să votați moțiunea, nici nu vă veți auzi și dacă v-ați făcut pantofii să mergeți miniștri, v-au mințit. Dacă aveți ceva cu dna prim-ministru, ce aveți cu Petre Daea, la câte prostii ați spus voi, treaba cu cormoranii e serioasă, mai citiți? Ce aveți cu dl Toni Greblă? Ce aveți cu dl Suciu?

Aș dori în ziua de mâine cum începeți să vă așezați la masă și cum începeți să împărțiți bucatele.

12.02 – Olguța Vasilescu (PSD):

Dna Turcan, erați în PDL în 2010 când au fost dați afară 10 mii de polițiști și n-aș spune că aveți sânge pe mâini, dar complici ați fost. Așa am ajuns la un polițist la trei localități.

Cîțu confirmă că vreți să dați afară 400 de mii de bugetari.

Recursul compensatoriu este scris de dna Raluca Prună. L-ați votat în Senat și cei de la PNL, și cei de la USR.

Noi plătim acum cele 20 miliarde euro care s-au luat pe vremea lui Boc și Băsescu, datorie care se tot rostogolește. Din 2017, datoria publică a scăzut de la 37 la 35%.

Dl Barna ne-a vorbit despre Bacalaureat, dar deocamdată n-a trecut de gimnaziu, că ar fi știut că poezia ”Munții noștri” e scrisă de Octavian Goga.

Programul nostru de guvernare există, dle Barna, pot să-l pipăi și să urlu este. Al dvs lipsește cu desăvârșire.

Vorbiți de securiști, dar tocmai am aflat că președintele USR București și-a turnat rudele la Securitate.

11.55 – Drepturi la replică ale parlamentarilor.

Raluca Turcan : Sunteți complici la infracționalitate, aveți sânge pe mâini și ăsta e un motiv în plus pentru care trebuie să plecați.

: Sunteți complici la infracționalitate, aveți sânge pe mâini și ăsta e un motiv în plus pentru care trebuie să plecați. Dan Barna: Faptul că urlați la noi mitocănii și minciuni nu vă va salva la vot. (…) La marile universități este întrebarea clasică: Ce se face cu un cal mort? Și studenții inteligenți dau diverse răspunsuri: că poate fi împăiat, că poate fi ținut cu proptele, că poate fi legat de un gard. Răspunsul pe care oamenii îl așteaptă de la noi astăzi este că un cal mort poate și trebuie să fie îngropat.

11.52 – Vorbește secretarul general al PNL, Robert Sighiartău.

11.44 – Vicepremierul Daniel Suciu:

Perechi: Rareș Bogdan și Attila Korodi să discute despre minorități; Călin Popescu Tăriceanu și Raluca Turcan discutând despre viață; dl președinte Băsescu și dl președinte Ponta discutând despre justiție și despre numiri la parchete, cum cred că au mai discutat; Florin Roman și Iulian Bulai discutând despre administrație

Că tot a spus dl președinte Iohannis că s-a suit cu picioarele în capul PSD, vă spun că, atunci când se suie suina în copac, începe să și guițe.

Toți ați purtat războaie de sunteți plini de cicatrice, iar azi vă unește ura împotriva PSD.

Dă exemple de bani alocați prin PNDL către localități conduse de liberali, pe care îi numește „grofi”.

Nici un deputat sau senator responsabil și sănătos – apropo, azi e Ziua sănătății mintale – nu va vota aceste perechi care teoretic de mâine ar trebui să conducă România.

11.39 – Călin Popescu Tăriceanu, drept la replică la atacurile Vioricăi Dăncilă:

Dragă Viorica, nu aveam intenția să iau cuvântul, pentru că am fost parteneri doi ani și jumătate

Dacă mă apucam să dau din casă, aveam multe de spus.

M-ai atacat neelegant.

Știința politică spune că un premier demn de această funcție se referă la teme, nu la oameni

Dna încă prim-ministru ne spunea la începutul verii că nu a fost ea însăși, că a fost timorată. Ce să înțeleg acum? Că asta e linia personală?

Puteți să rămâneți în istorie fie ca prima femeie prim-ministru sau ca oamenii să vă amintească de dvs. că ați fost ținută ostatică.

Dacă e adevărat că ești ținută ostatică în privința voinței tale, nu trebuie să spui nimic, clipește de două ori și noi te salvăm. Și să știi că există viață și după ce ai fost prim-ministru

11.37 – Deputatul PMP Marius Pașcan:

Cum iubiți dvs dnă Dăncilă această țară căreia îi spuneți că o duce bine, că toate merg strună și în fiecare lună mergeți la bănci să o împrumutați?

Cum iubiți țara când dați drumul infractorilor pe străzi? Când clanurile interlope fac legea?

Cum iubiți această țară când ați lăsat educația de izbeliște? Elevii de cls a VII-a nu au nici azi manuale.

N-ați făcut nimic cu infrastcutura.

În pofida asalturilor amoroase nocturne din partea colegilor parlamentari PSD, toți parlamentarii PMP vor vota această moțiune de cenzură.

11.36 – De la grupul minorităților naționale nu dorește nimeni să vorbească.

11.32 – Liderul UDMR, Kelemen Hunor:

Acest guvern nu mai are combustibil, nu are rost să mai încercăm

Această guvernare s-a epuizat.

Doi ani și jumătate noi am încercat să încrăcăm această baterie uzată, dar nu pentru a folosi în scopuri greșite.

Criza politică se adâncește, iar consecințele sunt și vor fi pe măsură. Generează neîncredere și în țară, dar și pentru partenerii externi. Costurile sunt uriașe, ne împrumutăm cu dobânzi tot mai mari.

Există un singur raționament responsabil: schimbarea echipei guvernamentale.

11.25 – Liderul USR, Dan Barna:

Azi dimineață m-am simțit ca în dimineața Bacalaureatului. AStăzi Parlamentul României își dă Bacalaureatul

România merita un premier cu viziune și în schimb v-a primit pe dvs. E totuși un lucru bun pe care l-ați făcut, de frica consecințelor, că nu l-ați scăpat pe Liviu Dragnea de pușcărie atunci când puteați să o faceți

Nu ați reușit să faceți o singură autostradă. Promisiunea PSD din programul de guvernare era că veți face 13 autostrăzi. Nu ați construit nici unul din cele opt spitale regionale.

Ați eliberat peste 20.000 de infractori

Ați aruncat la gunoi 50 de ani de istorie diplomatică a României

Nominalizarea dvs. a fost o greșeală iar azi Parlamentul are șansa să repare această greșeală.

Stimați colegi, Guvernul Dăncilă trebuie demis. Se deschide astfel calea spre alegeri anticipate. În situații de criză politică, soluția este întotdeauna întoarcerea la popor – componența Parlamentului nu mai reflectă opțiunile oamenilor, cum ar fi posibilă o majoritate cu șase partide, nu există o posibilitate de majoritate care să facă România funcțională.

Avem nevoie de o reformă majoră a statului astăzi, nu peste 5 ani.

Alianța USR-PLUS este pregătiră să vină la guvernare în urma alegerilor.

Dle Corlățean, vorbeați de parcă nu sunteți de 20 de ani la guvernare. Dvs sunteți responsabil pentru România blocată, pentru instituții nefuncționale, iar citat înseamnă să preiei exact o propoziție, nu să inventezi, asta e minciună.

11.18 – Liderul PRO România, Victor Ponta:

Cred că nu trebuie să vorbim de chestiuni personale. Dna Dăncilă e supărată că toți consilierii personali m-au sunat să ne vedem aseară și dacă te superi că te-a refuzat un bărbat nu e frumos să o spui la microfon.

În 2010 nu i-a tăiat nimeni salariul de europarlamentar dnei Dăncilă.

Dna Dăncilă vorbește despre cea ce nu știe. E tautologic deja, am folosit termenul ca să vă dau de lucru să căutați pe Google.

Guvernul nu mai există. Nu avem ministru la Interne, a fost o perioadă bodyguardul dnei Dăncilă.

Mâine oricum acest guvern nu mai există.

În 2012 am câștigat alegerile împreună, dna Dăncilă era la Bruxelles. Acum mai stați o zi, o săptămână, o lună la guvernare, ca să pierdeți zece rânduri la alegeri.

Mâine sunt 45 de zile de când acest guvern și-a schimbat componența politică.

Călin, propabil că ai refuzat și tu aseară invitația la cină de la aceleași persoane.

Dacă moțiunea nu trece, nu înseamnă că mâine avem Guvern.

N-am auzit niciodată ca un prim-ministru să sune personal la o sută de parlamentari ca să le promită că vor fi miniștri. Probabil că dacă nu trece moțiunea, dna Dăncilă trebuie să facă mâine o minune biblică.

Am aflat că mâine se dau 7 mld, Eugen e generos de fel, ziceți cât vreți și dă.

Chiar sunt rău că am pus-o pe listă europarlamentar, iar Dragnea a fost mai rău că a pus-o prim-ministru. Sper să nu aveți nevoie de recunoștința dnei Dăncilă, că își plătește datoriile.

Noi de la PMP vrem să schimbăm acest Guvern cu un guvern foarte bun, cum a fost Cabinetul Năstase.

Cred că astăzi avem toți datoria să îngropăm un mort care stă la Palatul Victoria.

11.07 – Prim-vicepreședintele PNL Raluca Turcan:

Cred cu tărie că astăzi ne adresăm pentru ultima dată unui premier nelegitim care a încălcat în picioare dreptul unei țări întregi de a merge pe calea europeană și a nu ne întoarce în anii 90

Toți cei care ați fost amenințați cu dosare penale aveți șansa să ieșiți din captivitatea uneia care a fost la rândul ei captiva lui Liviu Dragnea

Ați reușit să vă puneți în situația dezonorantă de a fi o echipă de uzurpatori. Aveați obligația după ieșirea ALDE de la guvernare să veniți în Parlament.

De facto și de iure dna Dăncilă nu mai e prim-ministrul României, ci o persoană particulară care ocupă abuziv scaunul de la Palatul Victoria

Moțiunea de cenzură e șansa de a stabili ordinea legală și constituțională la vârful statului.

3 mari greșeli: mințiți și dezinformați, folosiți bugetul public în interes clientelar, întrețineți mecanismul economic pentru interese electorale.

Niciun guvern al PNL nu va tăia nimic de la oamenii constiți și muncitori din România. Singurii care au de ce se teme sunt cei de aici: echipa de uzurpatori.

Dna Dăncilă, parazitați acest sistem de impostori care lasă România fără apărare în fața infractorilor.

Moțiunea de cenzură merită să fie votată cu da, ca o minimă obligație față de români și față de noi înșine, față de o minimă igienizare, altfel dăm mesajul că în politică se poate orice, că e permis să trăiești în dezonoare, în anarhie. E cea mai puternică moțiune de cenzură din ultimii 30 de ani.

Ar fi un act de lașitate și de dezertare la datorie dacă astăzi Parlm Ro nu va vota moțiunea de cenzură, poporul român și istoria nu ne-ar ierta.

Astăzi, zecea a zecea începând cu ora zece Guvernul Dăncilă poate fi istorie.

10.56 – Senatorul Titus Corlățean vorbește din partea PSD:

Vreți să tăiați veniturile românilor și să loviți în ceea ce considerați electoratul PSD.

Ce normalitate este cea în care voci importante neomarxiste din USR anunță că se impune obligația avortului pentru femei cu venit mediu mic și că vor impune căsătoriile gay (huiduieli puternice în sală)

Securiști deconsprirați de CNSAS, ca liderul USR de la București, profitori anteriori cu instituțiile satatului, alături de Petrov, cu un ax central fixat de urmașii lui Brătianu, adoratori ai noilor securiști, împreună cu vajnicii luptători alături de Kovesi.

Nu veți deveni niciodată o alternativă toți cei care ați apărat binomul securist SRI-DNA-Kovesi, care ați legitimat abuzurile în justiție.

Nu au contat pentru dvs. călcarea în picioare a demnității umane.

Niciodată nu ați condamnat abuzurile. V-au convenit și v-au bucurat. Cine răspunde pentru aceste abuzuri? Ăsta e motivul principal pentru care patronul dvs de la Cotroceni și dvs. doriți desființarea Secției Special pentru a nu stopa abuzurile.

Cum e posibil să stai la masă cu Petrov, cu neomarxiști și cu arogantul patron de la Cotroceni?

Atacurile la valorile moral-creștine din România, asta nu e o Românie normală.

Infatuarea unui președinte imoral și anticonstituțional nu e soluția pentru România.

10.33 – Vorbește Viorica Dăncilă:

Mă uit în sală și văd acceași oameni politici amatori și iresponsabili (huiduieli și aplauze)

Nu v-ați schimbat prea mult în ultimele luni. Am crezut că nu puteți veni în Parlament cu temele nefăcute, că nu puteți sfida românii, că e obligatoriu să veniți cu o echipă guvernamentală și un program dacă vreți să reconstruiți România. Până acum e clar că vreți să o demolați

Stimați inițiatori ai moțiunii, din păcate nu ați înțeles nimic.

Cine sunt artizanii acestei situații de instabilitate pentru ca voi să puteți profita. Acest guvern a fost permanent ținta președintelui României, pentru că avem un președinte care întâi de toate e candidatul PNL.

Candidatul Iohannis și-a bătut joc de Constituție și de interesele românilor. O luptă oarbă pornită de cel mai iresponsabil președinte, care a uitat de români și de țara lor, și care a început o campanie agresivă

Tăriceanu a fugit de la guvernare și și-a sacrificat propriul partid într-o bătaie de joc. Dl Tăriceanu a căzut în mod rușinos în capcana lui Victor Ponta și și-a asigurat un apus politic lamentabil

Ponta, premierul demisionar pe Facebook, maestrul minciunilor și expertul jocurilor de culise cu rezultate zero.

O alianță de conjunctură care azi vrea să dea jos Guvernul, o adunătură de interese și oportunism. Cum vreți să dați jos Guvernul când nu știți ce veți oferi românilor peste o săptămână?

Spuneți oamenilor care e proiecția voastră, care e echipa guvernamentală, care e planul pentru viitorul românilor. Superficialitatea dvs. e rușinoasă.

Textul moțiunii vă reprez întru totul: un amestec incoerent de falsuri, plină de aprecieri subiective și demagogie, care arată perfect caracterul de improvizație

Sunteți singura opoziție din istorie care a reușit să-și depună moțiunea și apoi să fugă de popor. V-ați făcut de rușine când v-am propus să votăm moțiunea cât mai repede

Mult succes dlui Cîțu în a le explica alegătorilor cum e cu tăierile, să vină în fața medicilor, polițiștilor, pompierilor și să le spună că sunt praf. Să vină dl Caramitru și să le spună pensionarilor că mărirea pensiei aruncă țara în aer. Să vină dl Orban în fața IT-iștilor și să le spună cum e cu impozitarea veniturilor.

V-am chemat să semnați pactul pentru bunăstare și ați refuzat cu toții. Asta ar trebui să dezbatem azi aici.

Probabil știți foarte bine că voi fără tăieri nu știți și nu puteți. Ați mai arătat-o o dată în vremurile de tristă amintire ale guvernelor PDL.

Dl Iohannis, președintele candidat sau președintele anti-Constituție, s-a folosit de tragedia de la Ialomița ca să atace PSD. A găsit de cuviință să lanseze atacuri aberante la adresa Guvernului. E trist să avem încă un candidat care se urcă cu picioarele pe nenorocirile oamenilor. Mai avem unul, îl știți bine, și retorica începe să semene tot mai bine.

Călcați în picioare principii, decență, interesele românilor. Noi guvernăm pentru țară și nu am făcut-o întotdeauna perfect, dar am făcut-o mai bine decât de dvs.

Am crescut salariile, punctul de pensie

Guvernarea USR-Cioloș a redus veniturile statului cu 10 miliarde lei, concomitent cu creșterea deficitului cu 22 miliarde, iar atragerea fondurilor europene a fost zero.

Astăzi, potențialul de dezvoltare a economiei e aproape dublu față de media UE.

Avem cea mai mare rată de ocupare a forței de muncă.

Nu voi, ci noi am dotat toate spitalele județe cu computere tomograf și RMN, am crescut suprafața irigabilă a României. Noi am aprobat programul PNDL 2 prin care peste 7.000 de proiecte locale au demarat, în special în mediul rural, care vizează rețele de apă și canal, modernizarea drumurilor și școlilor, iar românii beneficiază de rezultate.

Nu voi, ci noi am triplat salariile medicilor și am crescut cu 80% salariile profesorilor. Noi am crescut pensiile.

Ipocrizia vă caracterizează și vă unește

Moțiunea de azi nu va trece, pentru că nu toți parlamentarii stau încolonați în spatele viitorului prim-ministru Orban cunoscut prin contraperformanța de la Ministerul Transporturilor și talentul artistic.

Ultima moțiune nu a trecut, și nu va trece nici aceasta. Oamenii de bună credință nu pot da un vot de susținere pentru nimic.

Astăzi veți trăi din nou rușinea pentru că nu ați învățat lecția responsabilității.

Sunt parlamentari care vor trebuie să explice primarilor că proiectele lor pentru oameni nu se vor mai întâmpla, că ați oprit PNDL, că dați afară sute de mii de bugetari, că au lăsat alianța tăierilor să decidă destinul românilor.

Sunt mulți parlamentari care au responsabilitatea votului și care au înțeles că alături de voi nu există progres.

Să nu subestimați PSD, să nu credeți că ne vom opri vreodată, de la putere sau din opoziție, să luptăm contra voastră, a celor care vreți să dezbinați România.

Vă îndemn să vă imaginați alegerile de anul viitor cu PSD în opoziție și voi, alianța tăierilor, la guvernare. Ați mai fost zdrobiți. Lăsați guvernul să-și facă treaba!

10.29 – Imagini rare cu Anton Pisaroglu și Costin Mihalache, consilierii lui Dăncilă

10.14 – Deputatul USR Cristian Seidler citește moțiunea de cenzură.

10.12 – Președintele Camerei Deputaților, Marcel Ciolacu, anunță că nu a fost depusă nicio cerere de retragere a semnăturii de pe moțiunea de cenzură. Moțiunea a fost semnată de 237 de senatori și deputați.

Ciolacu a anunțat și timpul pentru dezbateri alocat fiecărui grup parlamentar:

PSD – 34 minute

PNL – 16 minute

PRO Europa – 7 minute

USR – 7 minute

UDMR – 5 minute

Minoritățile naționale – 3 minute

PMP – 2 minute

Neafiliați – 5 minute

10.11– Ședința a început. Și-au înregistrat prezența 298 de parlamentari.

10.10 – Deputatul PNL Florin Roman a reclamat prezența unui dispozitiv mare de jandarmi la intrarea în Parlament:

Am observat cu toții un număr impresionant de jandarmi la intrarea în Parlament. Locul jandarmilor e pe stradă

În calitate de deputat vă rog frumos să solicitați retragerea trupelor de jandarmi

10.04: Petre Daea despre PSD-istul Găină, finul său care a semnat moțiunea de cenzură: ”Găină nu trebuie să murdărească mâna nașului”

9.56: Florin Iordache: Opoziția va avea maxim 220 de voturi

9.55: Ludovic Orban: Moțiunea va trece 100%, cea mai pesimistă evaluare este de 241 de voturi pentru moțiune

Parlamentul dezbate și votează azi, începând cu ora 10, moțiunea de cenzură contra guvernului Dăncilă. Ludovic Orban a anunțat că se bazează pe 241 de voturi, Florin Iordache a pronosticat maximum 220 de voturi. E nevoie de 233 de voturi ca să pice guvernul.

Foto: Viorica Dăncilă (InquamPhotos Octav Ganea)